
"Most már én jövök?" - Az állami gondozásban élő fiatalok médiahasználata

Dolgozatom témája a gyermekotthonban élő fiatalok médiahasználata. A kérdést azért tartom relevánsnak, mert a fejlődő technika hatására a média ma már szinte észrevétlenül épül be a mindennapok rutinjába. Emellett egyre több irodalom foglalkozik a rosszabb körülmények között élők kommunikációs szokásaival, a kommunikációs eszközökhöz való korlátolt hozzáférésükkel.
Témaválasztásomhoz a „Tudománykommunikáció a Z generációnak” című projekt is hozzájárult. A kutatás egy alcsoportja a hátrányos helyzetű fiatalok médiafogyasztására irányult, és a kapott eredmények alapján a kérdés mélyebb feldolgozásra érdemesnek bizonyult.
Írásomban tanulmányozom az intézetben élő gyermekekkel, pszichológiai hátterükkel és a fiatalok médiafogyasztásával foglalkozó szakirodalmat, és összevetem a boglári Kikötő Gyermekotthon lakóival készített interjúk, valamint a résztvevő megfigyelés során tapasztalt eredményekkel.



